CELEX: 32021D2102
Language: sk
Date: 2021-06-28 00:00:00
Title: Rozhodnutie Rady (EÚ) 2021/2102 z 28. júna 2021 o podpise v mene Európskej únie a predbežnom vykonávaní Dohody o spoločnom leteckom priestore medzi Európskou úniou a jej členskými štátmi na jednej strane a Arménskou republikou na strane druhej

1.12.2021   
               
               
                  SK
               
               
                  Úradný vestník Európskej únie
               
               
                  L 429/15
               
            
         ROZHODNUTIE RADY (EÚ) 2021/2102
         z 28. júna 2021
         o podpise v mene Európskej únie a predbežnom vykonávaní Dohody o spoločnom leteckom priestore medzi Európskou úniou a jej členskými štátmi na jednej strane a Arménskou republikou na strane druhej
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5 a ods. 7,
         so zreteľom na návrh Európskej komisie,
         keďže:
         
                     (1)
                  
                  
                     Rada 1. decembra 2016 poverila Komisiu začatím rokovaní s Arménskou republikou o dohode o spoločnom leteckom priestore. Rokovania boli úspešne ukončené parafovaním Dohody o spoločnom leteckom priestore medzi Európskou úniou a jej členskými štátmi na jednej strane a Arménskou republikou na strane druhej (ďalej len „dohoda“) 24. novembra 2017.
                  
               
                     (2)
                  
                  
                     Podpísaním dohody v mene Únie a jej predbežným vykonávaním nie je dotknuté rozdelenie právomocí medzi Úniou a jej členskými štátmi. Toto rozhodnutie by sa nemalo vykladať tak, že využíva možnosť, aby Únia uplatňovala svoju vonkajšiu právomoc v oblastiach, na ktoré sa vzťahuje táto dohoda a ktoré patria do spoločnej právomoci, pokiaľ Únia túto právomoc ešte neuplatňuje na vnútornej úrovni.
                  
               
                     (3)
                  
                  
                     Dohoda by sa mala podpísať a predbežne vykonávať a to do ukončenia postupov potrebných na nadobudnutie jej platnosti.
                  
               
                     (4)
                  
                  
                     Je vhodné stanoviť postup, ktorý sa má dodržať v súvislosti s pozíciou, ktorá sa má v mene Únie zaujať k rozhodnutiam spoločného výboru podľa článku 27 ods. 7 dohody týkajúcim sa začlenenia právnych predpisov Únie do prílohy II k dohode,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje podpis Dohody o spoločnom leteckom priestore medzi Európskou úniou a jej členskými štátmi na jednej strane a Arménskou republikou na strane druhej s výhradou uzavretia uvedenej dohody (1).
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
         
         
            Článok 3
            Táto dohoda sa predbežne vykonáva v súlade s jej článkom 30 ods. 4 a ods. 5 a to do ukončenia postupov potrebných na nadobudnutie jej platnosti.
         
         
            Článok 4
            Komisia je oprávnená, aby po konzultácii s Radou alebo v súlade s prípadným rozhodnutím Rady s jej prípravnými orgánmi, ktorá sa uskutoční s dostatočným predstihom, prijať pozíciu, ktorá sa má v mene Únie zaujať k rozhodnutiam spoločného výboru podľa článku 27 ods. 7 dohody týkajúcim sa revízie prílohy II k dohode, pokiaľ ide o začlenenie právnych predpisov Únie do uvedenej prílohy, s výhradou akýchkoľvek potrebných technických úprav.
         
         
            Článok 5
            Toto rozhodnutie nadobúda účinnosť dňom jeho prijatia.
         
         
            V Luxemburgu 28. júna 2021
            
               
                  Za Radu
               
               
                  predsedníčka
               
               M. do C. ANTUNES
            
         
         
            (1)  Pozri stranu 17 tohto úradného vestníka.